
AJUNTAMENT DE
Vilanovai la Geltru





SESSIÓ ORDINÀRIA DEL PLE DE L’AJUNTAMENT 

DE 30 DE MARÇ DE 2012

Acta núm. 4
Assistents: 

NEUS LLOVERAS I MASSANA

GERARD MARTÍ FIGUERAS I ALBÀ

ARIADNA LLORENS I GARCÍA

GLÒRIA GARCÍA I PRIETO

MIQUEL ÀNGEL GARGALLO SERRANO

FRANCESC XAVIER SÁNCHEZ VERA

MARIA JOSEP RIBA HUGUET

JOAN GIRIBET DE SEBASTIÁN

BLANCA ALBÀ I PUJOL

JOAN IGNASI ELENA GARCÍA

ENCARNA GRIFELL MARTÍN

JUAN LUIS RUIZ LÓPEZ

JOAN MARTORELL MASÓ
CLÀUDIA DURAN MAS
XAVIER CARBONELL CIRAUQUI

GERARD LLOBET SÁNCHEZ

SANTIAGO RODRÍGUEZ SERRA

CARMEN MARÍA RODRÍGUEZ MARTÍNEZ

FRANCISCO ÁLVAREZ MARÍN

QUIM ARRUFAT IBÁÑEZ

MARC FONT I RIMBAU

MARTA RIUS GALLART

IOLANDA SÁNCHEZ ALCARAZ

MANEL CLAVER ROSO

ORDRE DEL DIA

    1.
Aprovació, si s’escau, de l’esborrany de l’acta de la sessió ordinària del dia 27 de febrer de 2012.


SERVEIS A LES PERSONES

    2.
Donar compte de la relació certificada de factures, factures rectificatives i obligacions pendents de pagament amb data 15 de març de 2012, d’acord amb el que disposa el RDLL 4/2012.

    3.
Aprovar el Pla d’Ajust d’acord amb el RDLL 4/2012.

    4.
Donar compte de l’adhesió de l’Ajuntament de Vilanova i la Geltrú al Conveni entre la Generalitat i la Diputació per al pagament de deutes municipals.


ALCALDIA-PRESIDÈNCIA

    5.
Ratificació de l’acord de la Junta de Govern Local de 28-2-2012, de sol·licitud d’adhesió a la xarxa “Retos, Red de Territorios Socialmente Responsables”.

    6.
Ratificar el Decret de l’Alcaldia de reorganització del cartipàs municipal.

    7.
Donar compte dels Decrets de l’Alcaldia de delegació i d’avocació de competències delegades.

    8.
Donar compte del Decret de l’Alcaldia de nomenament de la Sra. BLANCA ALBÀ I PUJOL com a membre de dues comissions informatives.

    9.
Donar compte del Decret de l’Alcaldia de determinació de l’assignació de la regidora Sra. BLANCA ALBÀ I PUJOL.

  10.
Determinació d’un nou tipus de dedicació parcial.


SERVEIS A LES PERSONES

  11.
Aprovació de les xifres de població a 1 de gener de 2012.

  12.
Ratificació de l’acord de sol·licitud de subvenció del programa FEDER per al Projecte Centre de Visitants i d’Interpretació del Mar: El Far.

  13.
Donar compte del conveni que regula l’encàrrec de la coordinació de programes de serveis socials al Consorci de Serveis a les Persones. 


SERVEIS A LA CIUTAT

  14.
Aprovació del conveni de cessió temporal i a precari del terreny municipal ubicat a la ronda Ibèrica/carrer de Sant Roc, a favor del Consorci Sanitari del Garraf, per a la seva utilització com a aparcament de vehicles de la seva organització.

  15.
Renúncia de l’Associació Càritas Diocessana de Barcelona  al Conveni per a la cessió d’ús d’un local municipal al carrer de la Masia d’en Frederic, núm. 32.

  16.
Donar compte del conveni de col·laboració entre l’Ajuntament i Formació i Treball, Empresa d’Inserció per a la gestió del cartró.

PROMOCIÓ DE LA CIUTAT

  17.
Concessió del Diploma de Reconeixement de la Ciutat al senyor Antoni Ordovàs i Ravinal.


MOCIONS

  18.
Moció de CiU “Defensem l’escola en català”.

  19.
Moció del PSC en defensa de l’escola Pasífae i d’una escola pública de qualitat. 

  20.
Moció d’ICV per exigir els pagaments dels deutes del govern de la Generalitat amb aquest Ajuntament.

  21.
Moció d’ICV demanant la constitució d’un Consell Assessor d’Urbanisme i d’un Programa de Participació Ciutadana.

  22.
Moció en relació amb la commemoració del Dia Internacional de les Dones.

  23.
Moció d’ICV per a l’impuls d’accions de suport i ajuda mútua entre la ciutadania als centres cívics. 

  24.
Moció del PP sobre tramitacions relacionades amb l’IVTM  i les sancions.

  25.
Moció de la CUP per recuperar i gestionar els aliments en bon estat que els supermercats llencen als contenidors.

  26.
Moció de la CUP sobre el pagament de l’IRPF i l’IVA.

  27.
Moció de la CUP per a la creació d’un Consell Municipal de la Cultura.

  28.
Moció del PSC relativa al Centre d’Atenció i Seguiment de Drogodependències.


PREGUNTES

  29.
Preguntes del grup municipal del PP:

· Sobre la Modificació puntual del Pla General d’Ordenació Urbana Municipal en l’àmbit de Cap de Creu.

· Sobre actes incívics a diferents punts de la ciutat.

  30.
Pregunta del grup municipal del PSC:

· Sobre el Pla d’Ordenació Urbanística Municipal.


PRECS

_______________________________________________________________
  1.
Aprovació, si s’escau, de l’esborrany de l’acta de la sessió ordinària del dia 27 de febrer de 2012.

S’aprova l’esborrany de l’acta de la sessió plenària del dia 27 de febrer de 2012.
    2.
serveis a les persones. Donar compte de la relació certificada de factures, factures rectificatives i obligacions pendents de pagament amb data 15 de març de 2012, d’acord amb el que disposa el RDLL 4/2012.

Es dóna compte de la relació certificada de factures, factures retificatives i obligacions pendents de pagament amb data 15 de març de 2012, d’acord amb el que disposa el RDLL 4/2012.”

    3.
serveis a les persones. Aprovar el Pla d’Ajust d’acord amb el RDLL 4/2012.

S’ACORDA:
“PRIMER. Aprovar el Pla d’ajust municipal 2012-2022 d’acord amb el que preveu l’article 7 del RDLL 4/2012 de 24 de febrer.

SEGON. Trametre l’esmentat Pla al Ministeri d’Hisenda i Administracions Públiques amb el format i annexos previstos, per via telemàtica i signat electrònicament.”
    4.
serveis a les persones. Donar compte de l’adhesió de l’Ajuntament de Vilanova i la Geltrú al Conveni entre la Generalitat i la Diputació per al pagament de deutes municipals.

Es dóna compte de l’acord de la Junta de Govern Local de 20 de març de 2012, que literalment diu.

“PRIMER. Que l’Ajuntament s’adhereixi al Conveni subscrit entre la Generalitat de Catalunya i les diputacions de Barcelona, Lleida, Tarragona i Girona, l’Associació Catalana de Municipis i Comarques i la Federació Catalana de Municipis de Catalunya, publicat al BOPB de data 15 de març de 2012, amb què s’estableix el Pla d’Assistència Financera Local.

SEGON. Que d’acord amb el que es preveu en l’esmentat Conveni, sol·licita a la Diputació de Barcelona un pagament per import de 1.032.975,73 euros, per compte dels crèdits que aquest Ajuntament té enfront la Generalitat de Catalunya, que es relacionen tot seguit:

	Data doc.
	Núm. doc. financ.
	Centre Gestor
	Partida pressup.
	Descr. Programa
	Import Net

	30.11.2011
	1000398880
	EN0119-Gab. I SG d’Ensenyament
	D/460000700/421A/000
	Educació General
	181.000,00

	14.12.2011
	1000433699
	EN0119-Gab. I SG d’Ensenyament
	D/460000800/4210/0000
	Educació General
	342.790,00

	28.11.2011
	1000392906
	EN0119-Gab. I SG d’Ensenyament
	D/460000800/4210/0000
	Educació General
	182.160,00

	07.12.2010
	460914
	GO03 - Dir. Gral. D’Adm. Local
	D/460000300/7110/0000
	Suport financer de la GC als ens locals
	  44.101,84

	24.10.2011
	1000326711
	GO03 - Dir. Gral. d’Adm. Local
	D/460000300/7110/0000
	Suport financer de la GC als ens locals
	282.923,89

	
	
	
	
	Import total Ajuntament:
	1.032.975,73


TERCER. Que, en contraprestació pel pagament de l’import sol·licitat, l’Ajuntament transmet els drets de cobrament dels esmentats crèdits a favor de la Diputació de Barcelona, de forma que, per quedar alliberada del deute, la Generalitat de Catalunya els haurà de fer efectius directament a aquesta Diputació.

QUART. Que l’Ajuntament destinarà les quantitats obtingudes del Pla Extraordinari d’Assistència Financera Local exclusivament a satisfer despeses de personal de la Corporació i deutes d’aquesta amb contractistes, concessionaris i altres proveïdors.”

    5.
alcaldia-presidència. Ratificació de l’acord de la Junta de Govern Local de 28-2-2012, de sol·licitud d’adhesió a la xarxa “Retos, Red de Territorios Socialmente Responsables”.

Aquest Ple de l’Ajuntament acorda:

“RATIFICAR l’acord de la Junta de Govern Local de 28 de febrer de 2012, pel qual es sol·licita l’adhesió d’aquest Ajuntament de Vilanova i la Geltrú a RETOS, i que literalment és el següent:

Primer. Sol·licitar l’adhesió a RETOS, Red de Territorios Socialmente Responsables, liderada pel Ministerio de Empleo y Seguridad Social i integrada per més de 50 entitats municipals i provincials. 

Segon. Autoritzar l’alcaldessa per a la signatura de la documentació que sigui necessària per a la formalització d’aquest acord.

Tercer. Ratificar pel Ple aquesta proposta.”

    6.
alcaldia-presidència. Ratificar el Decret de l’Alcaldia de reorganització del cartipàs municipal.

Aquest Ple de l’Ajuntament acorda:

“RATIFICAR el Decret de l’Alcaldia de data 1 de març de 2012, pel qual es canvien les atribucions de les Comissions Informatives de Serveis a les Persones i de Serveis a la Ciutat, així com la denominació d’aquesta última.

El Decret diu literalment el següent:

(...)

RESOLC:

PRIMER. Les atribucions relatives a Participació, Cooperació, Agermanaments i Responsabilitat Social Corporativa s’integraran dins de la Comissió Informativa de Serveis a les Persones.

SEGON. La Comissió Informativa de Serveis a la Ciutat i Participació es passarà a denominar Comissió Informativa de Serveis a la Ciutat.

TERCER.  Aquest Decret haurà de ser ratificat pel Ple de l’Ajuntament en la propera sessió que celebri.”
  7.
alcaldia-presidència. Donar compte dels Decrets de l’Alcaldia de delegació i d’avocació de competències delegades.

Es dóna compte dels Decrets que es transcriuen a continuació:

Decret de l’alcaldia d’1 de març de 2012
R E S O L C :

“PRIMER. Revocar i deixar sense efecte el Decret de l’Alcaldia de data 25 de gener de 2012, pel qual s’atribuïen de forma transitòria a la regidora Sra. GLÒRIA GARCÍA PRIETO les competències de Medi Ambient d’aquest Ajuntament.

SEGON. Avocar la competència delegada de Serveis Socials del regidor Sr. FRANCESC XAVIER SÁNCHEZ VERA.
TERCER. Nomenar la Sra. BLANCA ALBÀ I PUJOL, regidora de Serveis Socials, Medi Ambient i Esports, i delegar-li específicament les atribucions per a la gestió dels assumptes relacionats amb l’àmbit competencial de la Regidoria, que comporta la capacitat per dictar els corresponents actes administratius i les facultats següents:

a)
La presentació i la defensa davant del Ple municipal de la política i les propostes d’acord corresponents a l’àmbit de gestió delegada.

b) Les relacions amb els òrgans representatius de les administracions públiques, les institucions, les associacions i qualsevol altre tipus d’organització.

c) 
La instrucció dels procediments sancionadors relacionats amb l’àmbit de la seva competència.

d) 
L’adjudicació de contractes administratius i privats, i l’autorització i disposició de despeses quan el seu import no sobrepassi la quantitat a partir de la qual es confereix l’aprovació a la Junta de Govern municipal, d’acord amb les bases d’execució del pressupost municipal, i l’actuació estigui prevista en el pressupost dins l’àmbit de la seva responsabilitat, sempre que l’expedient no es tramiti a través del Servei de Compres i Contractació.[image: image1.png]
e)
La resolució dels expedients propis de les competències delegades mitjançant actes administratius.

f) 
La notificació i trasllat d’informes dels serveis tècnics i administratius; trasllats i oficis de remissió a organismes oficials de documentació contractual, certificats, edictes, sol·licitud d’informes etc., en els assumptes de la seva competència.

f) 
El seguiment i l’avaluació política de les actuacions i els programes de l’Administració municipal en l’àmbit de les competències delegades.

L’exercici d’aquestes atribucions queda exclòs en aquells àmbits en què es confereix una delegació específica a favor d’un altre regidor o tinent d’alcalde.

QUART. Aquesta delegació, de conformitat amb el que disposa l’article 44 del ROF, tindrà efecte des del dia següent al de la data de notificació d’aquest decret al regidor al qual es confereix la delegació, i tindran caràcter indefinit, sense perjudici de la potestat d’advocació d’aquesta Alcaldia.

Tanmateix, les resolucions que s’adoptin per delegació, s’entendran dictades per aquesta Alcaldia, com a titular de la competència originària, a la qual s’haurà de mantenir informada de l’exercici de la delegació.

CINQUÈ. Ordenar la publicació d’aquest decret al Butlletí Oficial de la Província i  donar-ne compte al Ple en la primera sessió que tingui lloc, i als portaveus dels grups municipals.

SISÈ. Notificar aquest Decret al Sr. FRANCESC XAVIER SÁNCHEZ VERA i a la Sra. GLÒRIA GARCÍA PRIETO.”

_______________________________________________________________
DECRET DE L’ALCALDIA de 7 de març de 2012
RESOLC:

“PRIMER. Avocar les competències de Participació, Cooperació i Agermanaments atorgades per Decret de delegació de data 15 de juny de 2011 a la regidora Sra. GLÒRIA GARCÍA PRIETO, les quals seran exercides directament per aquesta Alcaldia, així com les de Responsabilitat Social Corporativa.

SEGON. Es donarà compte d’aquest Decret al Ple de l’Ajuntament.”

   8.
alcaldia-presidència. Donar compte del Decret de l’Alcaldia de nomenament de la Sra. BLANCA ALBÀ I PUJOL com a membre de dues comissions informatives.

Es dóna compte del Decret que es transcriu a continuació:

DECRET DE L’ALCALDIA de 7 de març de 2012
RESOLC:

“PRIMER. Nomenar la regidora del grup municipal de Convergència i Unió, Sra. BLANCA ALBÀ I PUJOL, membre de la Comissió Informativa de SERVEIS A LA CIUTAT, en substitució del Sr. JAUME MUNNÉ I MUNNÉ, i de la Comissió Informativa de SERVEIS A LES PERSONES, en substitució d’aquesta Alcaldia.
SEGON. Es donarà compte d’aquest Decret al Ple de l’Ajuntament.”

  9.
alcaldia-presidència. Donar compte del Decret de l’Alcaldia de determinació de l’assignació de la regidora Sra. BLANCA ALBÀ I PUJOL.

Es dóna compte del Decret que es transcriu a continuació:

DECRET DE L’ALCALDIA de 7 de març de 2012
RESOLC:

“PRIMER. Fer efectiva l’assignació bruta anual de 7.920 €, a la regidora Sra. BLANCA ALBÀ PUJOL, amb efectes des del dia 28 de febrer de 2012. 

Aquesta quantitat s’actualitzarà anualment a partir de l’1 de gener de l’any natural, en funció de les variacions que experimenti l’índex de preus al consum, o el que resulti de les normes legals d’aplicació.

SEGON. Les quantitats derivades d’aquest decret es faran efectives amb càrrec al Capítol I del vigent pressupost municipal.

TERCER. Es donarà compte d’aquest Decret al Ple de l’Ajuntament i es publicarà en el BOP.”
 10.
alcaldia-presidència. Determinació d’un nou tipus de dedicació parcial.

S’acorda:

“PRIMER. S’acorda establir les assignacions brutes anuals següents per als membres de la Corporació local:

Regidors/ores amb dedicació al 17’5%        8.927 €

El règim d’aquestes dedicacions estarà subjecte al que prescriuen els articles 80 i següents del Reglament Orgànic Municipal.

 

SEGON. Aquestes quantitats s’actualitzaran anualment en funció de les variacions de l’IPC, a partir del 1r. de gener de cada any natural, o el que resulti de les normes legals d’aplicació.

 

TERCER. Dotar la corresponent partida pressupostària.

 

QUART.  Aquest acord es publicarà en el Butlletí Oficial de la Província i al Tauler d’Edictes.”

  11.
serveis a les persones. Aprovació de les xifres de població a 1 de gener de 2012.

S’acorda:
“APROVAR la totalitat de la gestió administrativa realitzada durant el període de la revisió del Padró Municipal d’Habitants amb referència a l’1 de gener de 2012, i la xifra de població resultant, que puja a SEIXANTA-SIS MIL SET-CENTS VUITANTA-DOS HABITANTS (66.782 habitants).

Lliurar els registres i documentació corresponent a la Delegació provincial de l’Institut Nacional d’Estadística, per a la seva aprovació definitiva.”
12.
serveis a les persones. Ratificació de l’acord de sol·licitud de subvenció del programa FEDER per al Projecte Centre de Visitants i d’Interpretació del Mar: El Far.

Aquest Ple de l’Ajuntament acorda:
“RATIFICAR l’acord de la Junta de Govern Local de 27 de març de 2012, el qual diu literalment el següent:

PRIMER. Aprovar la sol·licitud de subvenció al programa FEDER publicada a l'ordre GRI/8/2012, de 26 de gener, del projecte “El Far, Centre de Visitants i d’interpretació del mar”, que correspon a l'Eix 4.57 altres ajuts per millorar els serveis turístics. El cost d’aquest projecte s’estima en la quantitat de 580.000€ (cinc-cents vuitanta mil euros), amb l’IVA inclòs. 

SEGON. El cost del projecte citat a l’antecedent I pel qual es demana la subvenció, serà cofinançat al 50% entre l’aportació del Fons FEDER i l’Ajuntament de Vilanova i la Geltrú, comprometent-se a consignar aquesta quantitat en el pressupost municipal per a l’exercici 2013. Tanmateix, aquest Ajuntament està concretant les aportacions d’altres institucions interessades en el projecte per tal de nodrir l’aportació local. 

TERCER. Facultar l’alcaldessa i el president de la Comissió Informativa de Promoció de la Ciutat, Sr. Gerard Figueras Albà, per a la signatura de tota la documentació que sigui necessària per executar aquest acord.

QUART. Ratificar el present acord per part del Ple de l’Ajuntament.”

  13.
serveis a les persones. Donar compte del conveni que regula l’encàrrec de la coordinació de programes de serveis socials al Consorci de Serveis a les Persones. 

Es dóna compte de l’acord de la Junta de Govern Local de 7 de febrer de 2012, el qual és literalment el següent:

“S’acorda:

PRIMER. Encomanar al Consorci de Serveis a les Persones de Vilanova i la Geltrú, la coordinació de programes de Serveis Socials d’acord amb el Conveni regulador que s’adjunta a l’expedient i que forma part del present acord.

SEGON. Fer una aportació econòmica al Consorci de Serveis a les Persones de Vilanova i la Geltrú, de QUARANTA-SIS MIL EUROS (46.000 €).  Aquesta quantitat serà amb càrrec a la partida 35.230.25000 del pressupost de despeses vigent.

TERCER. Autoritzar l’alcaldessa per a la signatura de la documentació necessària per a la formalització d’aquest acord.”
  14.
serveis a la ciutat. Aprovació del conveni de cessió temporal i a precari del terreny municipal ubicat a la ronda Ibèrica/carrer de Sant Roc, a favor del Consorci Sanitari del Garraf, per a la seva utilització com a aparcament de vehicles de la seva organització.

S’acorda:
“PRIMER. Aprovar el conveni de cessió temporal i a precari del terreny municipal d’equipament procedent de la Unitat d’Actuació 3 del Pla General vigent, de superfície 878,26 m2, ubicat a la Ronda Ibèrica, inscrit amb núm. de registre 284 a l’Inventari de béns municipals i en el Registre de la Propietat de Vilanova i la Geltrú al tom 2190, llibre 1207, full 171, finca núm. 53.405, inscripció 1a., a favor del Consorci Sanitari del Garraf, per a la seva utilització única i exclusiva com a aparcament de vehicles de la seva organització. Aquest Conveni serà vàlid i eficaç des del  moment en què sigui signat per totes les parts.

El present conveni substitueix i deixa sense efecte el conveni signat en data 26 de maig de 2008 entre aquest Ajuntament i l’Hospital de Sant Antoni Abat, pels motius continguts en la part expositiva del present acord. 

SEGON. Facultar la senyora Glòria García Prieto, regidora de Serveis Viaris i Mobilitat, per a la signatura del conveni, així com de tots aquells documents necessaris per a la seva formalització i inscripció registral, si s’escau.

TERCER. Notificar el present acord a l’entitat interessada, així com a la Fundació Hospital Comarcal de Sant Antoni Abat.”
CONVENI DE CESSIÓ TEMPORAL I A PRECARI DEL TERRENY MUNICIPAL D’EQUIPAMENT DE LA UA 3 CARRER SANT ROC (Ronda Ibèrica, 133) PER A UTILITZACIÓ COM A APARCAMENT PER A L’HOSPITAL DE SANT ANTONI ABAT

Vilanova i la Geltrú, a   de març de 2012      

REUNITS 

D’una banda, la senyora GLÒRIA GARCÍA PRIETO, Regidora de Serveis Viaris i Mobilitat de l’Ajuntament de Vilanova i la Geltrú, assistida en aquest acte pel senyor JOSEP GOMARIZ MESEGUER, secretari d’aquesta Corporació.

I d’una altra, la senyora NEUS LLOVERAS MASSANA, amb DNI 35.065.768 Z, Presidenta del CONSORCI SANITARI DEL GARRAF, amb domicili social  a la Ronda Sant Camil, s/n, de Sant Pere de Ribes.

Ambdues parts es reconeixen recíprocament la capacitat legal per obligar-se i atorgar aquest conveni, i a aquest efecte,

MANIFESTEN 

I.- L’Ajuntament, és propietari per cessió d’un terreny a la ronda Ibèrica núm. 133 procedent de la Unitat d’Actuació 3 del pla general vigent qualificat d’equipaments, i amb núm. de registre 284 a l’Inventari de béns municipals. S’adjunta com a annex I plànol de l’indicat terreny.

II.- El Consorci Sanitari del Garraf, com a entitat pública està interessat en obtenir l’ús de l’esmentat terreny com a aparcament de vehicles de la seva organització, mentre l’Ajuntament no procedeixi a destinar l’espai esmentat a les finalitats administratives previstes.

III.- Les finalitats que pretén el Consorci Sanitari del Garraf es consideren d’interès social, doncs està mancat d’espai per aparcar els vehicles de la seva organització. Les finalitats del Consorci Sanitari del Garraf també beneficien interessos de caràcter local.

IV.- L’espai objecte del present conveni es cedeix segons els següents

PACTES

PRIMER.- L’Ajuntament cedeix al Consorci Sanitari del Garraf l’ús a precari del terreny descrit a l’antecedent I del present instrument. L’ús que es confereix del bé és gratuït i merament tolerat.

SEGON.- El Consorci Sanitari del Garraf haurà de destinar el terreny únicament i exclusiva a aparcament de vehicles de la seva organització.

TERCER.- El terreny es cedeix com a cos cert, pel que el Consorci Sanitari del Garraf coneix les seves característiques físiques, sense que pugi reclamar a l’Ajuntament la realització de cap treball ni reparació.

El Consorci, com a tasca inicial, podrà efectuar treballs de condicionament de l’espai tals com netejar-lo, aplanar-lo, anivellar-lo i posar-hi una porta d’accés per la Ronda Ibèrica, sense cap càrrec per l’Ajuntament.

Una vegada es posi en funcionament com a aparcament, el Consorci no podrà efectuar cap obra ni instal·lació en el terreny sense l’autorització per escrit de l’Ajuntament.

QUART.- La duració de la cessió serà d’un any prorrogable per anualitats, si cap de les dues parts manifesten la seva voluntat contrària en el termini dels dos mesos anteriors a la finalització del conveni o de qualsevol de les seves pròrrogues. Si bé l’Ajuntament podrà posar fi a l’ús per raons d’interès municipal, i en aquest cas el Consorci haurà de lliurar la possessió del terreny a l’Ajuntament en el termini de 15 dies, quedant facultat l’Ajuntament per recuperar la possessió per si mateix transcorregut  aquest termini sense que s’hagi produït lliurament. 

CINQUÈ.- El Consorci es fa responsable i allibera de tota responsabilitat a l’Ajuntament  en relació amb els danys  que es puguin produir a persones i a béns com a conseqüència  de l’ús del terreny, i en concret, l’Ajuntament quedarà exclòs, en tot cas, de responsabilitat civil subsidiària per delicte o altre supòsit, atès que el Consorci no es troba en situació de dependència de l’Ajuntament.

SISÈ.- El Consorci haurà de respectar en tot moment les decisions que adopti l’Ajuntament en relació amb el terreny, en especial desprès del tràmit d’exposició pública del present conveni.

SETÈ.- El Consorci en cap cas podrà autoritzar o cedir l’ús del terreny a una tercera persona sense autorització de l’Ajuntament, ni podrà efectuar en el terreny accions que puguin produir molèsties als veïns o resultar nocives al mediambient.

VUITÈ.- En tot cas l’Ajuntament quedarà eximit de pagament de serveis de neteja i subministres relatius al terreny.

NOVÈ.- El Consorci es compromet a realitzar els serveis de neteja i manteniment del terreny per mantenir-lo en tot moment en condicions de salubritat, seguretat i ornat.

I en prova de conformitat ambdues parts signen el present instrument per duplicat exemplar i a un sol efecte.

_______________________________________________________________

  15.
serveis a la ciutat. Renúncia de l’Associació Càritas Diocessana de Barcelona  al Conveni per a la cessió d’ús d’un local municipal al carrer de la Masia d’en Frederic, núm. 32.

S’ACORDA:

“PRIMER. Acceptar la renúncia al Conveni aprovat per la Junta de Govern el 29 de març de 2011 i ratificat pel Ple de l’Ajuntament en data 4 d’abril de 2011, per a la cessió d’ús d’un local municipal situat al carrer Masia d’en Frederic núm. 32, presentat per la Associació Càritas Diocessana de Barcelona en data 17 de febrer de 2012, degut a la manca de viabilitat del projecte que tenien  previst desenvolupar en dit local.

SEGON. Donar i declarar per totalment resolt el Conveni signat el 15 d’abril de 2011 entre l’Ajuntament de Vilanova i la Geltrú i l’entitat Càritas Diocessana de Barcelona i per tant, per totalment ineficaç entre les parts, atenent l’esmentada renúncia presentada per Càritas Diocessana de Barcelona.

La resolució d’aquest Conveni ho és a tots els efectes legals, donant-se per finalitzada la relació jurídica existent entre les parts, i implica la reversió automàtica de dita finca de ple dret, lliure, vàcua i expedita a aquest Ajuntament, i la posada a disposició de la possessió física a favor d’aquesta Corporació, amb lliurament de les claus, tot això amb efectes des de la data del present acord.

TERCER. Notificar el present acord a Càritas Diocessana de Barcelona, als efectes oportuns.”

  16.
serveis a la ciutat. Donar compte del conveni de col·laboració entre l’Ajuntament i Formació i Treball, Empresa d’Inserció per a la gestió del cartró.
Es dóna compte de l’acord de la JUNTA DE GOVERN LOCAL de 6 de març de 2012:
“S’acorda:

PRIMER. Aprovar el conveni de col·laboració entre l’Ajuntament de Vilanova i la Geltrú i Formació i Treball, Empresa d’inserció, per a la gestió del cartró municipal, recollit per la concessionària i les aportacions realitzades al “Punt Net”; la recollida de cartró del porta a porta comercial que actualment ja desenvolupa, així com també la recollida de cartró dels possibles desbordaments al voltant dels contenidors; en el marc del projecte inserció Garraf.
SEGON. Facultar l’alcaldessa per a la signatura de tots els documents necessaris per fer efectiu el conveni que s’aprova en el present acord.

TERCER. Donar compte al proper Ple del conveni de col·laboració entre l’Ajuntament i Formació i Treball, Empresa d’inserció.”
  17.
promoció de la ciutat. Concessió del Diploma de Reconeixement de la Ciutat al senyor Antoni Ordovàs i Ravinal.
El Ple de l’Ajuntament de Vilanova i la Geltrú ACORDA atorgar el Diploma de Reconeixement de la Ciutat al senyor ANTONI ORDOVÀS I RAVINAL, per la seva tasca social, esportiva i cultural des de l’Agrupació Excursionista Talaia, de la qual és membre fundador.

  18.
Moció de CiU “Defensem l’escola en català”.

Aquest Ple de l’Ajuntament acorda:
“PRIMER. L’adhesió del Ple de l’Ajuntament a la proposició de Llei “Defensem l’Escola en Català”, per establir el català com a única llengua vehicular i d’aprenentatge del sistema educatiu a Catalunya en tots els nivells, etapes i modalitats.

SEGON. La col·laboració de l’Ajuntament en la campanya de recollida de signatures de suport a la susdita proposició de Llei.

TERCER. La notificació d’aquest acord a la Comissió Promotora Defensem l’Escola en Català, la Mesa del Parlament i els grups i subgrups parlamentaris presents al Parlament de Catalunya.”
  19.
Moció del PSC en defensa de l’escola Pasífae i d’una escola pública de qualitat. 

Aquest Ple de l’Ajuntament acorda:

“PRIMER. Demanar al Departament d’Ensenyament de la Generalitat de Catalunya que aporti les dades sobre previsions de creixement o minva de la població escolar a Vilanova i la Geltrú en els propers anys  que han justificat la proposta de tancament de l’escola Pasífae i s’obri un procés de discussió i reflexió sobre l’oferta escolar a la ciutat, tot contrastant aquestes dades amb les que treballa l’ajuntament de Vilanova i la Geltrú.

SEGON. Donar suport a l’equip directiu, al claustre de professorat i a l’Ampa de l’escola Sant Jordi expressat en el document  “Manifest en contra del tancament d’una escola pública a Vilanova i la Geltrú i en favor d’una escola pública de qualitat” i al “Manifest de la comunitat educativa de Vilanova i la Geltrú i en favor d’una escola pública de qualitat”, presentat al Consell Escolar Municipal i signat per les AMPAs de les escoles Sant Jordi, Pasífae, Llebetx, el Margalló, IES Lluch i Rafecas i IES Joaquim Mir. 

TERCER. Demanar al Departament d’Ensenyament de la Generalitat de Catalunya que replantegi el tancament de l’escola Pasífae i que escolti i debati alternatives amb les comunitats educatives afectades, sense jugar amb la pressió de la immediatesa i la urgència del procés de preinscripció.

QUART. Demanar al Departament d’Ensenyament de la Generalitat que admeti el fet que durant el període de preinscripcions actualment obert sigui possible de matricular-se en un grup a l’escola Pasífae.”

MANIFEST EN CONTRA DEL TANCAMENT D’UNA ESCOLA PÚBLICA A VILANOVA I LA GELTRÚ I EN FAVOR D’UNA ESCOLA PÚBLICA DE QUALITAT.

Mitjançant aquest manifest, el professorat i les famílies de l’escola Sant Jordi volem expressar la nostra oposició al tancament de l’escola Pasífae, en tant que escola pública, a la ciutat de Vilanova i la Geltrú.

Denunciem i reprovem la mala resolució, per part del Departament d’Ensenyament, del problema referent a la construcció de les obres definitives de l’escola Pasífae, en tant que part molt afectada per dita resolució.  Pensem que la integració de l’escola Pasífae en el projecte de l’escola Sant Jordi, hipoteca, com a mínim 7 anys de l’escolarització d’uns nens i nenes, d’una i altra escola, en unes condicions poc avaluades i relativitzades de massificació.

Emplacem a les diferents administracions públiques a replantejar la situació del tancament de l’escola Pasífae i a escoltar i debatre noves alternatives, sense la pressió de la immediatesa i la urgència del procés de preinscripció.

Creiem en una escola pública digna, on tots els nens i les nenes puguin ser escolartizats en les millors condicions i que pugui donar resposta a les necessitats educatives del moment amb els recursos i infraestructures adequats.

Demanem un model d’escola pública basat en la previsió eficient a llarg termini i no sustentat sobre la improvisació del moment i en funció del context o les circumstàncies.  Al final, són les escoles les que pateixen, en el seu dia a dia, les conseqüències d’un mal plantejament educatiu a nivell de ciutat i de país.

Volem una escola pública que sigui interpretada, principalment, a nivell pedagògic i no només a nivell pressupostari o polític, i que s’escolti els mestres a l’hora de planificar-la, en tant que professionals de l’educació.

Exigim una escola pública entesa com una inversió per a un futur ple d’oportunitats i no com una despesa d’un present incert.

Defensem el dret de cada escola a poder perfilar de forma autònoma i responsable els contorns del seu projecte educatiu i defensem el dret de cada família a poder escollir lliurement la línia educativa de l’escola on matricular els seus fills i filles.

Per últim, imaginem una escola pública de qualitat que esdevingui un motor de recuperació i base indiscutible de la consolidació d’un demà més pròsper.

Equip directiu, claustre de professors i AMPA de l’escola Sant Jordi.
MANIFEST DE LA COMUNITAT EDUCATIVA DE VILANOVA I LA GELTRÚ I EN FAVOR D’UNA ESCOLA PÚBLICA DE QUALITAT

Mitjançant aquest manifest, la comunitat educativa de Vilanova i la Geltrú vol expressar la seva preocupació en referència al deteriorament de l’ensenyament a la nostra ciutat.  Desitgem i concebem una escola pública entesa com una inversió per al futur d’un país ple d’oportunitats i no com una despesa d’un present incert.

Creiem en una escola digna, on tots els nens i les nenes puguin ser escolaritzats en les millors condicions i que pugui donar resposta a les necessitats educatives del moment amb els recursos i infraestructures adequats.

Demanem un model d’escola pública basat en la previsió eficient a llarg termini i no sustentat sobre la improvisació del moment i en funció del context o les circumstàncies.  Al final, és la comunitat educativa la que pateix, en el seu dia a dia, les conseqüències d’un mal plantejament de l’ensenyament a nivell de ciutat i de país.

Pensem que aquest model d’escola pública de qualitat ha de ser interpretat, principalment, a nivell pedagògic i no només a nivell pressupostari, i que s’ha escoltar a tots els agents implicats.

Per tot això,

Emplacem al Departament d’Ensenyament de la Generalitat de Catalunya a augmentar els recursos destinats a l’ensenyament a la nostra ciutat.

Així mateix, emplacem a l’Ajuntament de Vilanova i la Geltrú a constituir un òrgan de seguiment de les conseqüències generades per l’actual situació de crisi econòmica a la nostra ciutat.

Imaginem una escola pública de qualitat que esdevingui un motor de recuperació i base indiscutible de la consolidació d’un demà més pròsper.

______________________________________________________________

  20.
Moció d’ICV per exigir els pagaments dels deutes del govern de la Generalitat amb aquest Ajuntament.

Aquest Ple de l’Ajuntament acorda:

“Instar l’alcaldessa perquè faci públic el deute que el Govern de la Generalitat té amb l’Ajuntament de Vilanova i la Geltrú i tots els seus organismes, dependents i vinculats.”
  21.
Moció d’ICV demanant la constitució d’un Consell Assessor d’Urbanisme i d’un Programa de Participació Ciutadana.

Aquest Ple de l’Ajuntament acorda:

“PRIMER. Constituir la Comissió de Seguiment del Procés de Participació del POUM abans de dos mesos.

SEGON. Constituïda la Comissió de Seguiment del Procés de Participació del POUM, que aquesta sigui l’encarregada d’anar elaborant les propostes i els cronogrames de participació ciutadana, i la proposta de constitució i funcionament del Consell Assessor Urbanístic que determina la llei.”

  22.
Moció en relació amb la commemoració del Dia Internacional de les Dones.

Aquest Ple de l’Ajuntament acorda:
“PRIMER. Donar suport al Manifest de la Diputació de Barcelona elaborat per al dia 8 de març, dia internacional que commemora la igualtat entre homes i dones, sota el lema de “Liderant el present, construint el futur”.

SEGON. Comunicar aquest acord a la Diputació de Barcelona.”
MANIFEST
8 DE MARÇ DE 2012 
DIA INTERNACIONAL DE LES DONES 
“LIDERANT EL PRESENT, CONSTRUINT EL FUTUR”
El 8 de març, Dia Internacional dels Drets de les Dones, és un dia ple de simbolisme per a les dones i la lluita pels seus drets, però també per totes aquelles persones compromeses amb la igualtat. Un dia en el qual, ens reunim aquí per retre homenatge a les dones que des de tots els racons del món ens han precedit i han obert el camí per aconseguir una societat més justa i igualitària . I és que les seves iniciatives no sempre han estat prou reconegudes, tot i haver estat determinants per al progrés del conjunt de la humanitat.
És un dia, doncs, que ens porta a incloure aquest llegat ens els nous reptes de futur. I com s’ha demostrat en diferents moments de la història i sobretot en contextos difícils com en el que ens trobem en l’actualitat, no podrem construir nous models de societat sense les seves aportacions. Hem d’incloure el talent i el lideratge de les dones com motor del canvi que els nostres municipis necessiten. 

I això ho hem de fer donant l’espai i reconeixement que es mereixen i recordant que la consecució dels drets de les dones sempre ha tingut com a resultat la millora de les condicions de vida del conjunt de la humanitat. 

ÉS PER AIXÒ QUE MANIFESTEM LA NECESSITAT DE:


Posar en valor el lideratge de les dones en els processos de canvi que la societat necessita. 

Incrementar la presència de les dones en els llocs de responsabilitat de les institucions públiques, les empreses, la cultura, la ciència.....per tal de crear i desenvolupar projectes innovadors i de futur. 


Fomentar la coeducació, l’accés a les noves tecnologies, i la integració de les dones al mercat laboral i l’emprenedoria 


Potenciar la coresponsabilitat dels homes en les tasques de cura i de la vida 

I finalment no podem oblidar que cal continuar donant suport als programes per atendre totes aquelles dones en situació de vulnerabilitat. I en especial cal, més que mai, treballar conjuntament i avançant per eradicar la violència contra les dones que és la manifestació més perversa de la desigualtat entre homes i dones. 

Avui 8 de març, totes les dones i homes de les institucions del país volem fer visible i explícit el nostre compromís per construir un futur millor per a tothom. 
____________________________________________________________________________
  23. 
MOCIÓ D’ICV PER A L’IMPULS D’ACCIONS DE SUPORT I AJUDA MÚTUA ENTRE LA CIUTADANIA ALS CENTRES CÍVICS.

Aquest Ple de l’Ajuntament acorda:

“Presentar, en el termini de dos mesos, els resultats d’una prospecció realitzada des de la xarxa de centres cívics amb les entitats i usuaris dels centres cívics, a través de les comissions de centre, per impulsar la necessitat de la creació d’accions de suport i ajuda mútua entre la ciutadania als centres cívics.”
  24. 
Moció del PP sobre tramitacions relacionades amb l’IVTM  i les sancions.

Aquest Ple de l’Ajuntament acorda:
“PRIMER. Dur a terme les accions necessàries, tècniques i administratives, per tal de fer possible que els ciutadans puguin realitzar tràmits relacionats amb l’Impost sobre Vehicles de Tracció Mecànica i amb les sancions a través de la carpeta ciutadana.

SEGON. Dur a terme les accions necessàries, tècniques i administratives, per tal que els ciutadans puguin realitzar els seus tràmits relacionats amb impostos i sancions, indistintament a qualsevol de les oficines de la Diputació de Barcelona o de l’Oficina d’Atenció Ciutadana.”
  25.
Moció de la CUP per recuperar i gestionar els aliments en bon estat que els supermercats llencen als contenidors.

Aquest Ple de l’Ajuntament acorda:

”PRIMER. Que l'Ajuntament demani als responsables dels supermercats i hipermercats de la ciutat que donin els aliments descartats per a la venda -i aptes per al consum- als Serveis Socials, en comptes de llençar-los als contenidors d'escombraries.

 
SEGON. Que la Regidoria de Serveis Socials estudiï la manera de coordinar la recollida diària als supermercats de la ciutat per fer arribar els productes sobrants a la Mesa d'Aliments per la Solidaritat, des d'on es distribuiran a les famílies designades per la Regidoria segons els barems consensuats amb la Creu Roja i Càrites. 

 
TERCER. En el cas que la Creu Roja o Càrites no disposin d'espai suficient per a emmagatzemar i/o distribuir els aliments recollits dels supermercats, que l'Ajuntament faciliti un espai amb aquesta finalitat.

 
QUART. Que la Regidoria de Serveis Socials endegui una campanya informativa a través dels agents professionals i voluntaris destinada a les persones que habitualment recullen menjar dels contenidors dels supermercats de la ciutat. L'objectiu serà que els agents donin a conèixer els punts on els ciutadans poden accedir al Banc d'Aliments, a més d'informar-los de tots els serveis públics als que poden accedir.”
  26. 
Moció de la CUP sobre el pagament de l’IRPF i l’IVA.

S’acorda:
“PRIMER. Instar la Generalitat de Catalunya i l'Agència Tributària de Catalunya a que estableixin un protocol d'actuació que permeti realitzar els pagaments d'aquests impostos a la mencionada Agència, efectuant a tal efecte, si s'escau, els canvis normatius que puguin ser necessaris.

SEGON. Ingressar, així que sigui legalment possible, els pagaments efectuats per l'Ajuntament de Vilanova i la Geltrú corresponents a l'Impost sobre la Renda de les Persones Físiques (IRPF), i també en cas d'haver-n'hi, els corresponents a l'Impost sobre el Valor Afegit (IVA), a l'Agència Tributària de Catalunya, en comptes d'efectuar-los a l'Agència Tributària espanyola, com s'han realitzat fins ara.

TERCER. Notificar el present acord a la Conselleria d'Economia de la Generalitat de Catalunya.”
  27.
Moció de la CUP per a la creació d’un Consell Municipal de la Cultura.

Es deixa la moció sobre la taula.
  28.
MOCIÓ DEL PSC RELATIVA AL CENTRE D’ATENCIÓ I SEGUIMENT DE DROGODEPENDÈNCIES.

Aquest Ple de l’Ajuntament acorda:
“Instar el Departament de Salut de la Generalitat de Catalunya perquè encarregui la gestió del servei del Centre d’Atenció i seguiment a les Drogodependències del Garraf a una de les entitats que formen part del model de finançament en base poblacional, o bé que prestin actualment serveis a la comarca, en base a criteris de qualitat i eficiència.”
Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

: . . . . . . . . . . . . .








